Д О Г О В О Р

№ ……..…/………….…2024г.

Днес, 2024 г. в гр. София, между:

**СУ „Ген. Владимир Стойчев“** с адрес гр. София, община Столична, бул. Асен Йорданов №2, ЕИК: BG000673114, представлявано от Борис Христов Борисов, в качеството му на директор и Росица Георгиева Ангелова, в качеството и на гл. счетоводител, наричано за краткост **ВЪЗЛОЖИТЕЛ**, от една страна

и

…………………………………., със седалище и адрес на управление: гр………………,община ………….., област …………., ул. ……………. №.., ет. .., ап. …, ЕИК / код по Регистър БУЛСТАТ: …………….. и идентификационен номер по ЗДД, представлявано от …………………………….., в качеството му/й на ,

наричано за краткост **ИЗПЪЛНИТЕЛ**, от друга страна,

*(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“),*

на основание чл. 20, ал. 4, т.1 и във връзка с чл.114 от ЗОП се сключи настоящия договор за **„Изпълнение на строително-монтажни работи в 4/четири/ кабинета в СУ „Ген. Владимир Стойчев“ за изграждане на STEM среда по проект BG-RRP-1.015 - "Училищна STEM среда“.**

# І. ПРЕДМЕТ НА ДОГОВОРА

**Чл.1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни срещу възнаграждение обществена поръчка с предмет: „Изпълнение на строително-монтажни работи в 4/четири/ кабинета в СУ „Ген. Владимир Стойчев“ за изграждане на STEM среда по проект BG-RRP-1.015 - "Училищна STEM среда“, в съответствие с техническата спецификация, приложенията към нея, изискванията на Закона за устройство на територията /ЗУТ/ и свързаните с него подзаконови нормативни актове.

**Чл.2.** ИЗПЪЛНИТЕЛЯТ се задължава да извършва СМР съгласно изискванията на Техническата спецификация и Ценовото предложение на ИЗПЪЛНИТЕЛЯ, съставляващи съответно Приложения № 1 и 2 към този Договор („Приложенията“) и представляващи неразделна част от него.

**Чл.3.1** В срок до 5 (пет) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.

# СРОК НА ДОГОВОРА. СРОК И МЯСТО НА ИЗПЪЛНЕНИЕ

**Чл.4.** (1). Договорът влиза в сила на посочената в началото му дата, на която е подписан от Страните и е със срок на действие до изпълнение на всички поети от страните задължения по договора и окончателното отчитане и приключване на проекта, но не по-късно от 31.05.2026г.

1. Срокът за изпълнение на договора е до 60 - календарни дни. Срокът за изпълнение на строително-монтажните работи започва да тече след потвърждение от възложителя за осигурено финансиране и представяне от изпълнителя на определената гаранция за изпълнение, както и получаване на възлагателно писмо от ВЪЗЛОЖИТЕЛЯ към ИЗПЪЛНИТЕЛЯ.
2. Гаранционните срокове на изпълнените строителни и монтажни работи, съоръжения и строителни обекти са в съответствие с разпоредбите на Наредба № 2 от 31.07.2003 година за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти на Министъра на регионалното развитие и благоустройството.
3. При спиране на строително-монтажните работи по нареждане на общински или държавен орган, срокът по ал.1 съответно се удължава, ако ИЗПЪЛНИТЕЛЯТ няма вина

1 Клаузата се включва при, само ако участието на подизпълнители е посочено в офертата на изпълнителя, катов такъв случай следва да се имат предвид и относимите разпоредби на ЗОП.

за спирането и съставен Протокол - обр.10, съгласно Наредба № 3 от 31.07.2003 год. за съставяне на актове и протоколи по време на строително-монтажните работи.

1. При спиране на строително-монтажните работи по нареждане на ВЪЗЛОЖИТЕЛЯ, поради лоши метеорологични условия или други фактори, които биха довели до некачествено изпълнение на СМР се съставя Протокол - обр.10, съгласно Наредба № 3 от 31.07.2003 год. за съставяне на актове и протоколи по време на строително-монтажните работи и обекта се предава на ВЪЗЛОЖИТЕЛЯ за съхранение, като срокът по ал.1 спира да тече до съставяне на Протокол - обр.11 от Наредба № 3 от 31.07.2003 год. за съставяне на актове и протоколи по време на строително-монтажните работи.
2. Срокът за изпълнение на договора не може да бъде удължаван, освен в случаите на непреодолима сила, по смисъла и при спазване на разпоредбите на Раздел Форсмажорни обстоятелства и при условията на чл.116 от ЗОП

Чл.5. Мястото за изпълнение на поръчката е гр. София, бул. Асен Йорданов №2 , учебната сграда на СУ „Ген. Владимир Стойчев“, западно крило, етаж 2 и 3, кабинети по природни науки №209, 211, 306, 308.

# ЦЕНА, РЕД И СРОКОВЕ ЗА ПЛАЩАНЕ

**Чл.5.** На основание чл.114 от ЗОП към момента на сключване на договора не е осигурено финансиране за изпълнение предмета на поръчката. В съответствие с чл. 114 от ЗОП изпълнението на договора, ще се счита за възложено под отлагателното условие след осигурено финансиране. В случай, че не бъде осигурено финансиране дейностите предмет на обществената поръчка няма да се изпълняват. В такъв случай никоя от Страните не дължи обезщетение за вреди или пропуснати ползи на другата страна.

**Чл.6. (1). Цената за изпълнение на СМР е в размер на ……. /словом/ лева без вкл. ДДС или лева …….. /словом/ с вкл. ДДС, съгласно Ценовото предложение на ИЗПЪЛНИТЕЛЯ, неразделна част от настоящия договор.**

1. Цената по предходните алинеи е за цялостно извършване на дейностите/работите, включени в предмета на поръчката, включително цената на вложените материали, оборудване, извършени работи и разходи за труд и доставки, механизация, енергия, складиране, подготовка на строителството, извънреден труд, осигуряване на нормативно определените безопасни условия на труд на строителните площадки по време на извършване на строителните работи, освобождаването на площадката от строителни отпадъци, необходимите за строителството помощни видове СМР и материали (товаренето, разтоварването (ръчно и/или механизирано), както пренасяне на материали, строителни отпадъци и други подобни, извозване на строителните отпадъци на посочените от ВЪЗЛОЖИТЕЛЯ места, провеждане на проби и изпитвания и всички други присъщи разходи, не упоменати по-горе, включително печалба за ИЗПЪЛНИТЕЛЯ.
2. Единичните цени за изпълнение на строително-монтажни работи, посочени в количествено-стойностната сметка на ИЗПЪЛНИТЕЛЯ, не подлежат на промяна.
3. При възникнала необходимост в хода на работата от замяна на едни СМР с други, както и от допълнителни СМР, неупоменати в количествено-стойностната сметка, възлагането им ще става с възлагателно писмо от ВЪЗЛОЖИТЕЛЯ по анализни цени, формирани при посочените в ал. 2 ценови показатели, като общата стойност на извършените СМР не надхвърля договорените в чл. 6, ал.1.
4. Всички разходооправдателни документи по договора следва да включват текста:

**„Разходът е по проект BG-RRP-1.015 - "Училищна STEM среда“, финансиран от Европейския съюз – NextGenerationEU.**

1. Фактурите за извършени СМР трябва да съдържат подробна информация– наименование, брой, единична стойност, обща стойност. Ако горепосочената информация за извършено СМР не се съдържа във фактурата, към нея се прилага опис, съдържащ подробна информация за извършените СМР.

**Чл.7**. (1). ВЪЗЛОЖИТЕЛЯТ заплаща цената по чл. 6, ал. 1, както следва:

1. Авансово плащане в размер на 30% (тридесет на сто) от стойността на договора

– в срок до 30 /тридесет/ календарни дни, считано от получаване на възлагателно писмо за започване на изпълнението, след представяне на оригинална фактура и гаранция в полза на ВЪЗЛОЖИТЕЛЯ за авансово предоставените средства.

За да бъде извършено плащане, трябва да са изпълнени всички, посочени в предходното изречение условия. Срокът за плащане започва да тече, считано от момента на настъпване на последното (във времево отношение) от условията.

1. Междинни плащания за действително изпълнени СМР, като междинните плащания, заедно с размера на авансовото плащане не трябва да надвишават 90 % от стойността на договора. Разплащането на извършените СМР, ще се извършва на основание подписан Протокол за приемане на извършени СМР, съставен и подписан от Изпълнителя и подписан от Възложителя. Преди извършване на плащане, Възложителят или определено от него длъжностно лице извършва пълна документална проверка и проверка на мястото на обекта за удостоверяване извършването на заявените за плащане СМР, в съответствие с КСС и сключения договор между Възложителя и Изпълнителя. Всяко междинно плащане се извършва в 30 (тридесет) дневен срок след представяне на констативен протокол за приемане на действително извършените работи и предоставяне на фактура в оригинал.

За да бъде извършено плащане, трябва да са изпълнени всички, посочени в предходното изречение условия. Срокът за плащане започва да тече считано от момента на настъпване на последното (във времево отношение) от условията.

От междинните плащания се приспада пропорционално извършеното към Изпълнителя авансово плащане.

1. Окончателното плащане в размер, равен на действително изпълнените дейности, съгласно КСС по проекта, след приспадане на всички извършени до този момент плащания:
   1. Окончателно плащане за изпълнените СМР ще се извършва 30 /тридесет/ дневен срок след подписан Протокол за приемане на извършени СМР, съставен и подписан от ИЗПЪЛНИТЕЛЯ и от Възложителя.

За да бъде извършено плащане, трябва да са изпълнени всички, посочени в предходното изречение условия. Срокът за плащане започва да тече, считано от момента на настъпване на последното (във времево отношение) от условията.

1. Плащанията по предходните алинея ще се извършват по банков път срещу представени оригинални фактури от ИЗПЪЛНИТЕЛЯ, издадени в съответствие със Закона за счетоводството.

Банкови реквизити на ИЗПЪЛНИТЕЛЯ:

# БАНКА: ...............................................

**IBAN: ................................................**

**BIC: ................................................**

Изпълнителят е длъжен да уведомява писмено Възложителя за всички последващи промени относно банковата сметка в срок от 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

1. При установяване на по-големи количества СМР от предвидените в настоящият договор, същите се заплащат от ВЪЗЛОЖИТЕЛЯ на ИЗПЪЛНИТЕЛЯ, само ако са предварително съгласувани с ВЪЗЛОЖИТЕЛЯ и се заплащат по вече утвърдените единични цени след представяне на отчетни документи.
2. Всички фактури за извършване на плащания се изготвят на български език, в съответствие със Закона за счетоводството и подзаконовите нормативни актове.
3. Сроковете за плащане спират да текат от момента, в който ИЗПЪЛНИТЕЛЯТ бъде уведомен, че фактурата му не може да бъде платена поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения в документите или представи допълнителна информация в срок до пет работни дни, след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно оформена фактура или одобри поисканите разяснения, корекциите в документите или допълнителната информация.
4. ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.
5. За завършени и подлежащи на разплащане, ще се считат само тези видове дейности и работи, които са приети и са отразени в съответния протокол. Всички плащания за СМР ще се правят срещу актуване и съответното протоколиране (включително одобряването на протокола от страна на Възложителя) на действително извършени строителни работи.

**Чл.8.2** (1). Когато ИЗПЪЛНИТЕЛЯТ е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част (приета по реда на настоящия договор) на подизпълнителя.

2 Клаузата се включва само, при участието на подизпълнители, като в такъв случай следва да се имат предвид и относимите разпоредби на ЗОП част от тях като недължими.

(2). Разплащанията се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му. Към искането ИЗПЪЛНИТЕЛЯТ предоставя становище, от което да е видно дали оспорва плащанията или

1. ВЪЗЛОЖИТЕЛЯТ има право да откаже плащане, когато искането за плащане е оспорено, до момента на отстраняване на причината за отказа.

# ПРАВА И ЗАДЪЛЖЕНИЯ НА СТРАНИТЕ

**Чл.9.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

* 1. **Общи права и задължения на ИЗПЪЛНИТЕЛЯ Чл.10.** ИЗПЪЛНИТЕЛЯТ има право:
     1. да получи договореното възнаграждение по реда и при условията на настоящия договор;
     2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
     3. ИЗПЪЛНИТЕЛЯТ има право да иска приемане на извършената работа.

**Чл.11.** ИЗПЪЛНИТЕЛЯТ се задължава:

1. да извърши строително-монтажните работи с грижата на добър стопанин, като спазва предвиденото в количествено-стойностната сметка, техническата документация и изискванията на строителните, техническите и технологичните правила и нормативи за съответните дейности.
2. да влага в строително-монтажните работи висококачествени материали и строителни изделия, както и да извършва качествено СМР. Материалите се доставят със сертификат за качество и сертификат за произход. Строителните компоненти и материалите, използвани при строителството, не съдържат азбест, нито вещества, които предизвикват много голямо безпокойство, както е определено въз основа на списъка на веществата, подлежащи на разрешение, посочен в приложение XIV Регламент (ЕО) № 1907/2006.
3. да спазва законовите изисквания, свързани със строително-монтажните работи, включително относно опазването на околната среда и безопасността на строителните работи.
4. да информира ВЪЗЛОЖИТЕЛЯ за възникнали проблеми при изпълнение и за предприетите мерки за тяхното разрешаване.
5. Да поддържа застраховка „Професионална отговорност”, съгласно чл.171, ал.1 от ЗУТ през целия период на договора.
6. да извършва или да осигурява необходимия контрол по време на изпълнението на работите и след това, докато ВЪЗЛОЖИТЕЛЯТ счита, че е необходимо за надлежното изпълнение задълженията на ИЗПЪЛНИТЕЛЯ по договора.
7. да изпълнява предвидените дейности в съответствие с шестте екологични цели и изискванията на Техническите насоки за прилагането на принципа за „ненанасяне на значителни вреди“ съгласно Регламента за Механизма за възстановяване и устойчивост,

които са налични на следния интернет адрес: https://eur-lex.europa.eu/legal- content/EN/TXT/?uri=CELEX:52021XC0218(01)

1. да спазва изискванията за изпълнение мерки за информация, комуникация и публичност от Регламент (ЕС) 2021/241 за създаване на Механизъм за възстановяване и устойчивост, получателите на финансиране от Европейския съюз следва да посочват неговия произход и осигуряват видимост на финансирането от Европейския съюз.
2. да осигурява свободен достъп за представители на ВЪЗЛОЖИТЕЛЯ, Управляващия орган, Сертифициращия орган, Административен капацитет, Одитиращия орган, националните одитиращи и контролни органи, Европейската комисия, Европейската служба за борба с измамите, Европейската сметна палата и външни одитори, при извършването на проверки на място и/или одити.

**Чл.12.(1).** При изпълнение на възложените СМР ИЗПЪЛНИТЕЛЯТ се задължава:

1. Да спазва всички технически нормативни документи, както и правилата по техническа безопасност, хигиена на труда, противопожарна безопасност, за опазване на околната среда и безопасност на движението.
2. Да осигури за своя сметка всички складови и хигиенно битови условия за нормална работа на обекта
3. Да осигури за своя сметка всички необходими съоръжения, нужни за изпълнението на поетите задължения по този договор, както и тяхната поддръжка.
4. Да обезопаси строителната площадка и вътрешността на обекта.
5. Да съгласува всички промени, наложили се по време на строително-монтажните работи, с ВЪЗЛОЖИТЕЛЯ.
6. По време на строителните дейности следва да бъдат взети мерки за намаляване на емисиите на шум, прах и замърсители.
7. ИЗПЪЛНИТЕЛЯТ се задължава да отстранява за своя сметка всички некачествени работи, забелязани по време на строително-монтажните работи или причинени при изпълнението на договорените СМР.
8. ИЗПЪЛНИТЕЛЯТ се задължава да изготвя своевременно по време на изпълнение на обекта и да подписва всички актове, които се съставят по време на строително- монтажните работи.
9. ИЗПЪЛНИТЕЛЯТ се задължава при изпълнение на задълженията си да работи само с квалифицирани технически ръководители, които са достатъчно компетентни за надлежното и своевременно изпълнение на обекта.
10. ИЗПЪЛНИТЕЛЯТ се задължава да поддържа обекта чист, да складира и/или отстранява излишните материали и механизация, да почиства и изнася от обекта отпадъци редовно, като ги изхвърля на определените за това места.
11. ИЗПЪЛНИТЕЛЯТ се задължава да води Заповедна книга на обекта (единствено при положение, че обекта предмет на обществената поръчка изисква воденето на Заповедна книга), в която да вписва всички факти и обстоятелства възникващи по време на строителството и по- специално: начало на работата, съществени фактори, имащи отношение към сигурността на работата, фактори, ускоряващи работния процес и/ или такива, които могат да доведат до прекъсване или забавяне на работата, както и всички други обстоятелства, които могат да окажат влияние върху качеството и безопасността на работата.

**Чл.13.(1).** Разходите за консумация на електроенергия, вода и други консумативи, необходими за изграждане на обекта, са за сметка на ИЗПЪЛНИТЕЛЯ.

1. ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.
2. ИЗПЪЛНИТЕЛЯТ поема цялата отговорност за правилното, сигурно и безопасно изпълнение на всички дейности на обекта
3. 3 ИЗПЪЛНИТЕЛЯТ се задължава да пази поверителна Конфиденциалната информация, в съответствие с уговореното в чл. 46 от Договора.

3 Клаузата се включва само, в приложимите случай.

1. 4 Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или договор за замяна или включване на подизпълнител ИЗПЪЛНИТЕЛЯТ изпраща копие на договора заедно с всички документи, който доказват изпълнението на условията по чл. 66, ал. 14 от ЗОП. Сключването на договор за подизпълнение не освобождава ИЗПЪЛНИТЕЛЯТ от отговорността му за изпълнение на настоящия договор за обществената поръчка.

# Общи права и задължения на ВЪЗЛОЖИТЕЛЯ Чл.14. ВЪЗЛОЖИТЕЛЯТ има право:

1. ВЪЗЛОЖИТЕЛЯТ или упълномощени от него физически или юридически лица имат право по всяко време на строително-монтажните работи да посещават обекта или да извършват проверка относно качеството, количеството, сроковете за изпълнение и техническите параметри на възложената по договора работа, без да нарушава оперативната му самостоятелност;
2. Да иска от ИЗПЪЛНИТЕЛЯ да изпълни възложените работи в срок, без отклонение от договореното и без недостатъци;
3. Да прави възражения по изпълнението на работите по предмета на договора в случай на неточно изпълнение и при констатиране на некачествено изпълнени работи, да изисква същите да бъдат отстранени или поправени за сметка на ИЗПЪЛНИТЕЛЯ.
4. Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТ се е отклонил от поръчката или работата му е с недостатъци.
5. При констатиране на недостатъци, които не е открил по време на изпълнение на възложените строително-монтажни дейности и е констатирал в течение на оферираните от ИЗПЪЛНИТЕЛЯ гаранционни срокове, да поиска от него да ги поправи, без да дължи на същия заплащане за това.

4 Клаузата се включва само, при участието на подизпълнители, като в такъв случай следва да се имат предвид и относимите разпоредби на ЗОП.

1. Да откаже заплащане на част или на цялото възнаграждение, в случай, че установи неизпълнение на задълженото на ИЗПЪЛНИТЕЛЯ за сключване и поддържане на застраховката по чл. 171, ал. 1 от ЗУТ до отстраняване на нарушението.
2. ВЪЗЛОЖИТЕЛЯТ може да откаже приемането на СМР при непълно или неточно изпълнение или съществено забавяне изпълнението на договора.

# Чл.15. ВЪЗЛОЖИТЕЛЯТ се задължава:

1. да заплаща на ИЗПЪЛНИТЕЛЯ изпълнените и приети видове СМР, за които има издадена фактура, съгласно условията на настоящия договор.
2. ВЪЗЛОЖИТЕЛЯТ предоставя на ИЗПЪЛНИТЕЛЯ преди започване на строително - монтажните работи наличната и необходима документация и информация, свързана с възложените СМР.
3. ВЪЗЛОЖИТЕЛЯТ се задължава да осигурява за своя сметка свои упълномощени представители инвеститорския контрол.
4. ВЪЗЛОЖИТЕЛЯТ се задължава да съдейства за изпълнението на договорените СМР, като своевременно решава всички технически проблеми, възникнали в процеса на работата.

**Чл.16.(1)** ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат на които възникнат: смърт или злополука, на което и да било физическо лице на някой обект, загуба или нанесена вреда на каквото и да било имущество вследствие изпълнение предмета на договора през времетраене на строителството.

1. ВЪЗЛОЖИТЕЛЯТ не участва в трудово-правни и други спорове между ИЗПЪЛНИТЕЛЯ и неговия персонал, както и подизпълнителите, които е наел.
2. Контрола по изпълнението и приемането на строително-монтажните работи се осъществява от ВЪЗЛОЖИТЕЛЯ или упълномощени от него представители.

# НОСЕНЕ НА РИСКА

**Чл.17.** Рискът от случайно погиване или повреждане на извършени строително- монтажни работи, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от ИЗПЪЛНИТЕЛЯ от момента на предоставянето на строителната площадка за изпълнение на СМР.

**Чл.18.** ВЪЗЛОЖИТЕЛЯТ носи риска от погиване или повреждане на вече приетите СМР, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

# ПРЕДАВАНЕ И ПРИЕМАНЕ НА ИЗПЪЛНЕНИЕТО

**Чл.19.**(1) Извършените СМР се приемат от определено от ВЪЗЛОЖИТЕЛЯ лице. Действително изпълнените СМР се актуват съгласно остойностената количествена сметка на ИЗПЪЛНИТЕЛЯ.

1. Всички обстоятелства, свързани със строежа, като предаване и приемане на строителната площадка, приемане на строителните и монтажните работи, подлежащи на закриване, съставяне на междинни и заключителни актове за приемане и предаване на строително-монтажните работи и други, се документират от представителите на страните по договора и останалите участници в строителния процес, съгласно Наредба

№ 3 от 31.07.2003 год. за съставяне на актове и протоколи по време на строителството.

1. Предаването и приемането на извършените СМР, предмет на настоящия договор, ще се удостоверява с Протокол за приемане на извършени СМР, съставен и подписан от ИЗПЪЛНИТЕЛЯ и подписан от ВЪЗЛОЖИТЕЛЯ.
2. ВЪЗЛОЖИТЕЛЯТ е длъжен да провери и подпише, респ. да укаже коригиране на предоставените му за преглед Протокол за приемане на извършени СМР (бивш образец акт 19) и придружаващите го документи за качеството на вложените материали в срок до 5 (пет) работни дни от датата на представянето им.

(5). Преди да предаде окончателно изпълнената работа, ИЗПЪЛНИТЕЛЯТ е длъжен да извърши приемни измервания, да състави протоколи и извърши всички изпитвания, съгласно изискванията на нормативната уредба, приложими към дейностите по предмета на договора.

Разходите във връзка с изготвянето на екзекутивна документация, са за сметка на ИЗПЪЛНИТЕЛЯ.

**(6) Окончателното предаване на строителството на обекта се извършва с подписване на окончателен приемо-предавателен протокол.**

**Чл.20.(1)** ВЪЗЛОЖИТЕЛЯТ може да откаже да приеме обекта или отделни СМР, ако открие съществени недостатъци.

1. Недостатъците се отстраняват от ИЗПЪЛНИТЕЛЯ и за негова сметка. До тяхното отстраняване ВЪЗЛОЖИТЕЛЯ може да задържи плащането на дължимата сума.
2. Некачествени са работите, които не отговарят на изискванията, указани в, Техническата спецификация, Техническите изисквания, Инструкциите на Производителя, ПИПСМР или действащи нормативни документи. При несъответствие в изискванията, предимство имат изискванията за завишено качество.
3. Некачествено извършени строително-монтажни работи не се заплащат от ВЪЗЛОЖИТЕЛЯ, поправят се или се разрушават за сметка на ИЗПЪЛНИТЕЛЯ като той дължи неустойка за забава, когато поради отстраняването им просрочва графика.
4. При установяване на некачествено изпълнение на СМР или влагане на некачествени материали или несъответствие на изпълненото с договорените условия, когато това некачествено изпълнение и/или тези отклонения съставляват скрити недостатъци, ВЪЗЛОЖИТЕЛЯТ има право да иска от ИЗПЪЛНИТЕЛЯ поправяне на работата в даден от него подходящ срок. Ако недостатъците не бъдат отстранени в този срок, ВЪЗЛОЖИТЕЛЯТ може да иска заплащане на разходите, необходими за поправката или съответно намаление на възнаграждението, съгласно гаранционните условия, описани по долу, излишни материали, останки, отпадъци и временно строителство.

(8). ВЪЗЛОЖИТЕЛЯТ или определени от него физически или юридически лица имат право във всеки момент от изпълнението на договора да извършват проверка относно качеството, количеството, сроковете на изпълнение и техническите параметри, без с това да пречат на оперативната дейност на ИЗПЪЛНИТЕЛЯ.

1. ИЗПЪЛНИТЕЛЯТ се задължава при поискване от страна на ВЪЗЛОЖИТЕЛЯ или неговия представител, да осигурява достъп до работните места, помещенията и складовете, където се изпълняват договорените СМР или части от тях или се съхраняват материали или строителни елементи.
2. ИЗПЪЛНИТЕЛЯТ се задължава, при поискване от страна на ВЪЗЛОЖИТЕЛЯ, да осигурява съдействие за изследване, измерване и изпитване на каквито и да било видове работа, качество, тегло или количество на какъвто и да било употребяван материал.
3. Ако ВЪЗЛОЖИТЕЛЯТ реши въз основа на провежданите проверки, че ИЗПЪЛНИТЕЛЯ не изпълнява работите съгласно одобрения график, ИЗПЪЛНИТЕЛЯТ трябва да предприеме стъпки, необходими за подобряване на напредъка на работите, включително тези изискани от ВЪЗЛОЖИТЕЛЯ, без допълнителни разходи за ВЪЗЛОЖИТЕЛЯ.

# ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА АВАНСОВО ПРЕДОСТАВЕНИ СРЕДСТВА.

**Чл. 21.** (1). ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 2% (две на сто) от стойността на Договора без ДДС, а именно ……… (… ) лева.

(2) ИЗПЪЛНИТЕЛЯТ представя документи за внесена гаранция за изпълнение и гаранция за обезпечаване на авансовото плащане, под формата на парична сума, внесена по банкова сметка на ВЪЗЛОЖИТЕЛЯ, банкова гаранция или застраховка, която обезпечава изпълнението, чрез покритие на отговорността на ИЗПЪЛНИТЕЛЯ.

**Чл.22.** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ.

**Чл.23.(1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна, неотменяема банкова гаранция с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане при първо писмено искане от ВЪЗЛОЖИТЕЛЯ, в случай че ИЗПЪЛНИТЕЛЯТ не е изпълнил някое от задълженията си по договора.
2. да бъде със срок на валидност за целия срок на действие на Договора плюс 30 (тридесет) дни след приключването на Договора, като при необходимост срокът на валидност на банковата гаранция се удължава или се издава нова.

(2) Банковите разходи по откриването и поддържането на Гаранцията за изпълнение във формата на банкова гаранция за целия период на действие на договора и при продължаване на срока на гаранцията по реда на настоящия договор, таксите и други плащания по нея, банковите преводи, комисионните, както и по усвояването на средства от страна на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**Чл.24.**(1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. безусловно и неотменимо обезпечава изпълнението чрез покритие на отговорността на изпълнителя5. Застрахователят следва да поеме определен риск срещу плащане на премия от страна на ИЗПЪЛНИТЕЛЯ и при настъпване на застрахователно събитие – пълно или частично неизпълнение на настоящия договор, да заплати застрахователно обезщетение на ВЪЗЛОЖИТЕЛЯ като трето ползващо се лице или трето увредено лице.
2. да бъде със срок на валидност за целия срок на действие на Договора плюс 30 (тридесет) дни след приключване на Договора.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, и всички суми, свързани с обслужването на договора за застраховка за посочения погоре период, са за сметка на ИЗПЪЛНИТЕЛЯ.

**Чл.25**.(1) Възложителят освобождава гаранцията за изпълнение на Договора, в срок до

30 (тридесет) дни след приключване на изпълнението на Договора и окончателно приемане на дейностите в пълен размер, ако липсват основания за усвояването от страна на ВЪЗЛОЖИТЕЛЯ на каквато и да е сума по нея.

5 Съгласно чл. 111, ал.6 и следващите от ЗОП.

1. Освобождаването на Гаранцията за изпълнение се извършва, както следва:
2. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ;
3. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
4. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.
5. Гаранцията не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. Тогава ВЪЗЛОЖИТЕЛЯТ има право да изиска удължаване на срока на представената застраховка или банкова гаранция, когато гаранцията е под формата на застраховка или банкова гаранция.

**Чл.26.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл.27.** ВЪЗЛОЖИТЕЛЯТ има право да задържи и пристъпи към усвояване на Гаранцията за изпълнение в пълен размер, в следните случаи:

1. при пълно неизпълнение, в т.ч. когато изпълнените дейности не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание;
2. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл.28.** Във всеки случай на задържане и усвояване на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание.

Задържането и усвояването на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл.29.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (пет) работни дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 21 от Договора.

Гаранция за авансово предоставени средства (ако е приложимо)

**Чл.30.(**1) След подписването на този Договор и преди извършване на авансово плащане, ИЗПЪЛНИТЕЛЯТ представя на ВЪЗЛОЖИТЕЛЯ и гаранция, която обезпечава авансово предоставените средства в размер на ……… (…………………………) лева, както е предвидено в Чл. 7, ал. 1, т. 1) от Договора („Гаранция за авансово предоставени средства“).

1. Гаранцията за авансово предоставени средства се представя по избор на ИЗПЪЛНИТЕЛЯ в една от формите, посочени в ЗОП, при съответно спазване на изискванията на Чл. 22 – 24.
2. Гаранцията за авансово предоставени средства се освобождава до 3 (три) дни след връщане или усвояване на аванса.

# САНКЦИИ ПРИ НЕИЗПЪЛНЕНИЕ

**Чл.31.** Изпълнителят отговаря за действията на трети лица, допуснати от него до обекта

/без контролните органи/, като за свои действия.

**Чл.32.** При забава Изпълнителят дължи неустойка в размер на 0.5 % / нула цяло и пет процент/ от стойността на неизпълнените работи за всеки просрочен ден, но не повече от 10% /десет процента/ от цената по договора. Възложителят има право да задържи предявената неустойка от последното плащане по договора.

**Чл.33.** При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,1 % /нула цяло и един

процент/ от дължимата сума за всеки просрочен ден, но не повече от 5% /пет процента/ от цената по договора.

**Чл.34.** При некачествено, неточно и/или частично извършване на СМР освен задължението за отстраняване на дефектите или изпълнение, съгласно настоящия договор ИЗПЪЛНИТЕЛЯТ дължи и неустойки в размер на 5% пет процента/ от стойността на некачественото, неточното и/или частичното извършените СМР.

**Чл.35.** При неизпълнение на този договор всяка от страните дължи обезщетение за причинените вреди, при условията на гражданското и търговското право.

**Чл.36.** Неустойки по този договор се дължат независимо от прекратяването и развалянето му.

**Чл.37.** Плащането на неустойките не освобождава страните от изпълнение на съответните задължения.

**Чл.38.** Неустойките и санкциите по този договор до уговорения размер могат да се удържат от всяко едно от дължимите по договора плащания, както и от гаранцията за изпълнение

# ФОРСМАЖОРНИ ОБСТОЯТЕЛСТВА.

**Чл.39**.(1) Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава съобразно с периода, през който изпълнението е било спряно от форсмажорното събитие. Клаузата не засяга права или задължения на страните, които са възникнали и са били дължими преди настъпването на форсмажорното събитие.

1. Страната, която е засегната от форсмажорно събитие, следва в максимално кратък срок след установяване на събитието, да уведоми другата страна и да й представи доказателства за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.
2. Ако форсмажорно събитие е възпрепятствало ИЗПЪЛНИТЕЛЯ да осъществи дейностите по настоящия договор, сроковете по договора спират да текат и на ИЗПЪЛНИТЕЛЯ не може да се търси отговорност за неизпълнение или забава.
3. Страните не носят отговорност една спрямо друга по отношение на вреди, претърпени като последица от форсмажорно събитие.
4. През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

**Чл.40.** Страните възобновяват изпълнението на задълженията си по настоящия договор веднага, щом е възможно след отпадане на форсмажорното събитие.

**Чл.41.** Форсмажорно събитие (непреодолима сила) по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

**Чл.42**. Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

1. **ПРЕКРАТЯВАНЕ НА ДОГОВОРА Чл.43.**(1) Този Договор се прекратява:
2. с изтичане на Срока на Договора;
3. с изпълнението на всички задължения на Страните по него;
4. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността;
5. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
6. при условията по чл. 5, ал. 1, т. 3 от ЗИФОДРЮПДРСЛ.
7. при условията на чл. 114, ал. 4 от ЗОП.

(2) Договорът може да бъде прекратен

1. по взаимно съгласие на Страните, изразено в писмена форма;
2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.
3. при условията на чл. 114, ал. 3 от ЗОП

**Чл.44**.(1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

1. За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:
2. когато ИЗПЪЛНИТЕЛЯТ не е започнал изпълнението на договора в срок до 15 (петнадесет) дни, считано от Датата на възлагателното писмо за уведомяване за стартиране на изпълнението на СМР по договора;
3. ИЗПЪЛНИТЕЛЯТ е прекратил изпълнението на договора за повече от 15 (петнадесет) дни;
4. ИЗПЪЛНИТЕЛЯТ е допуснал съществено отклонение от Условията за изпълнение на поръчката / Техническата спецификация и Техническото предложение.
5. ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл.45.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

**Чл.46**. Във всички случаи на прекратяване на Договора, освен при прекратяване на юридическо лице – Страна по Договора без правоприемство ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

**Чл.47**. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред дейности.

# ОБВЪРЗАНОСТ С ОБЩИТЕ УСЛОВИЯ ЗА ИЗПЪЛНЕНИЕ НА ИНВЕСТИЦИЯ ПО НПВУ

**Чл.48.** (1) ИЗПЪЛНИТЕЛЯТ се задължава да посочва произхода и да осигурява видимост на финансирането от Съюза в съставените документи, свързани с изпълнение на договора, като посочва „финансирано от Европейския съюз – NextGenerationEU“.

**Чл.49.** ИЗПЪЛНИТЕЛЯТ дава своето съгласие във връзка с настоящия договор, че СНД, националните проверяващи и одитиращи органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на отпуснатата безвъзмездна финансова помощ, максималния размер на помощта и съотношението на финансиране на допустимите разходи по проекта.

**Чл.50.** Документацията по изпълнение на договора, представена от ИЗПЪЛНИТЕЛЯ трябва да е на български език. В случаите, когато е наличен документ , изготвен на чужд език, той трябва да бъде придружен с превод на български език.

**Чл.51.** (1) Европейската комисия има право на достъп до всички документи, предоставени от ИЗПЪЛНИТЕЛЯТ на ВЪЗЛОЖИТЕЛЯ, като се спазва изисквания за поверителност.

1. Страните по договора се задължават да запазят поверителността на всички предоставени документи, информация или други материали, за период от 5 (пет) години след последното плащане. Европейската комисия и Европейската сметна палата имат

право на достъп до всички документи, предоставени на органите, посочени по-горе, като спазва същите изисквания за поверителност.

1. При реализиране на своите правомощия ВЪЗЛОЖИТЕЛЯТ, СНД и упълномощените от него лица, контролните и одитни органи и Европейската комисия спазват изискванията за неприкосновеността на личните данни за физическите лица и опазването на търговската тайна за юридическите лица в съответствие с действащото законодателство.

**Чл.52.** ИЗПЪЛНИТЕЛЯТ е съгласен Структурата за наблюдение и договаряне, националните одитни органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на договора и максималният му размер.

**Чл.53.** ВЪЗЛОЖИТЕЛЯТ и ИЗПЪЛНИТЕЛЯТ предоставят на Структурата за наблюдение и договаряне, националните одитни органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на проверката всички документи, свързани с договора, независимо от формата им, при условие, че с това не се нарушават съществуващи права на интелектуална и индустриална собственост.

**Чл.54.** ИЗПЪЛНИТЕЛЯТ е да длъжен да допуска СНД, упълномощените от него лица, националните контролни и одитиращи органи, Европейската прокуратура, Прокуратурата на РБ, Европейската комисия, Европейската служба за борба с измамите, Европейската сметна палата, външни одитори, извършващи проверки, Агенцията за държавна финансова инспекция и Националната агенция за приходите да проверяват, посредством проучване на документацията му или проверки на място (включително и внезапни), изпълнението на Договора, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на проекта.

# ОБЩИ РАЗПОРЕДБИ

Дефинирани понятия и тълкуване

**Чл.55.**(1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в

Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;
2. разпоредбите на Приложенията имат предимство пред разпоредбите на Договора Спазване на приложими норми

**Чл.56**. При изпълнението на Договора, ИЗПЪЛНИТЕЛЯТ [и неговите подизпълнители]

е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

# Конфиденциалност6

**Чл.57**.(1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

1. С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
2. Не се счита за нарушение на задълженията за неразкриване на Конфиденциална информация, когато:

6 Разделът се прилага само в приложимите случай.

1. информацията е станала или става публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

1. Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

# Публични изявления

**Чл.58.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с изпълнението на дейностите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

# Прехвърляне на права и задължения

**Чл.59.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

# Изменения

**Чл.60.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

# Непреодолима сила

**Чл.61.** (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

1. Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.
2. Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 5 (пет) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.
3. Докато трае непреодолимата сила, изпълнението на задълженията на свързаните с тях насрещни задължения се спира.

# Нищожност на отделни клаузи

**Чл.62.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

# Уведомления

**Чл.63**.(1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

1. За целите на този Договор данните и лицата за контакт на Страните са, както следва:
2. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

1. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

1. За дата на уведомлението се счита:
2. датата на предаването – при лично предаване на уведомлението;
3. датата на пощенското клеймо на обратната разписка – при изпращане по пощата;
4. датата на доставка, отбелязана върху куриерската разписка – при изпращане по куриер;
5. датата на приемането – при изпращане по факс;
6. датата на получаване – при изпращане по електронна поща.
7. Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
8. При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

# Приложимо право

**Чл.64.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

# Разрешаване на спорове

**Чл.65.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Обвързваност с Общите условия за изпълнение на договори по Националния план за възстановяване и устойчивост (НПВУ)

**Чл.66.** При изпълнението на настоящия договор страните се съобразяват както с изискванията на закона и приложимите подзаконови нормативни актове, така и с разпоредбите на Общи условия към договор за финансиране на проект по процедура BG- RRP-1.015 – „Училищна STEM среда“, Национален план за възстановяване и устойчивост.

# Екземпляри

**Чл.67.** Този Договор се състои от страници и е изготвен и подписан в 2 (два)

еднообразни екземпляра – един за Възложителя и един за Изпълнителя.

**Чл.68**. Към този Договор се прилагат и са неразделна част от него следните приложения: Приложение № 1 – Техническа спецификация;

Приложение № 2 – Ценово предложение на ИЗПЪЛНИТЕЛЯ;

Приложение №3 – Общи условия към договор за финансиране на проект по процедура BG-RRP-1.015 – „Училищна STEM среда“, Национален план за възстановяване и устойчивост

ВЪЗЛОЖИТЕЛ ИЗПЪЛНИТЕЛ

…………………..– Директор

/Борис Борисов/ /Име, фамилия/

……………………. …………………….

Гл. счетоводител

/Росица Ангелова/